
                                                  R O M Â N I A

                                            JUDEŢUL VRANCEA


                                             CONSILIUL LOCAL

                                           MUNICIPIUL FOCŞANI

H O T Ă R Â R E 

            privind invalidarea mandatului de consilier local al doamnei Mioara Lazăr  

                       declarată aleasă la alegerile din data de 01 iunie 2008  în  Consiliul 
                                         local al municipiului Focşani, judeţul Vrancea
       Consiliul local al municipiului Focşani, judeţul Vrancea, întrunit în şedinţă ordinară, 
    - analizând procesul verbal al comisiei de validare din data de 30.09.2008 prin care se propune invalidarea mandatului de consilier local al doamnei Mioara Lazăr,  declarată aleasă la alegerile din data de 01 iunie 2008 în  Consiliul local al municipiului Focşani, judeţul Vrancea;

     - văzând Sentinţa Civilă nr. 463/05.08.2008 pronunţată de Tribunalul Vrancea;     
     - în conformitate cu art. 7, alin. (1)  din anexa la O.G.R. nr. 35/2002 pentru aprobarea Regulamentului cadru de organizare si funcţionare a consiliilor locale, aprobată şi modificată prin Legea nr. 673/2002;
    - în baza art. 31, alin.(5) din Legea  nr. 215/2001, privind administraţia publică locală, republicată, cu modificările si completările ulterioare,
                                              H O T Ă R Ă Ş T E  :
  

          Art.1. Consiliul local al municipiului Focşani ia act de invalidarea mandatului de consilier local al doamnei Mioara Lazăr, declarată aleasă la alegerile din data de 01 iunie 2008 în  Consiliul local al municipiului Focşani, judeţul Vrancea, ca urmare a Sentinţei Civile nr. 463/05.08.2008 pronunţată de Tribunalul Vrancea, începând cu data de 05.08.2008.

        Art. 2. Pe cale de consecinţă se modifică Hotărârea Consiliului local nr. 2/159/2008 privind validarea mandatelor de consilieri locali declaraţi aleşi la alegerile din data de 1 iunie 2008 în Consiliul local al municipiului Focşani, judeţul Vrancea.
        ART.3.Prezenta hotărâre va fi comunicată doamnei Mioara Lazăr, de către serviciul administraţie publică locală. 
PREŞEDINTE DE ŞEDINŢĂ
       Vasile Dobre                                                                                
                                                                                       Contrasemnează, 

                                                                                        SECRETARUL  MUNICIPIULUI

                                                                                              F O C Ş A N I ,

                                                                                   Eduard Marian Corhană 
Municipiul Focşani, 30 septembrie 2008

